આમ ને આમ પંદર દી’ ના વ્હાણા વાયા ત્યારે એક દિવસે વાળું ટાણે હું ખેતરેથી ખેડીને થાક્યો પાક્યો ઘેર આવ્યો ત્યારે મોંધીની મા મારી મા હાર્યે ગોઠડી કરતી બેઠી હતી, મારી મા રોટલા ટીપતી હતી ને મોંધી ની મા દાતરડેથી રીંગણા કાપતી હતી, હામે જ મારા બાપા હોકલી પીતા પીતા બેય બાયુંની વાત પર કાન દઈ સાંભળતા બેઠા હતા. હાથ પગ ધોતા ધોતા જે મારા રૂવાંટા ઉભા થ્યા ને ક્યારે મોંઘીનું મોઢું જોવ એવા થનગનતા પગે હું ઓશરીમાં પગ મુકું ત્યાં જ મોંઘીની માએ મારા ખબર અંતર પુશીને ઘેર સા પીવા આવવાનું નોતરું દીધું. આ બંદાને તો ભાવતું તું ને દાક્તરે એ જ ફરુટ ખાવાનું કીધું. મેં બાજુના ઓરડામાં જઈ ને ભગવાનને દીવાબત્તી કર્યા ને હાવ હાસું કવ તો એક ગુજરાતી ગાણા ને ધીમા સાદે ગાઈ ગરબાની એક ઠેક પણ મારી લીધી.